PARAS ON VIELÄ EDESSÄ
OLET SAANUT LAHJOJA
Herra, kiitämme Sinua siitä, -
että meillä on Jeesus Kristus elämämme perustana ja kulmakivenä.
Isä, kiitos siitä, mitä teet ihmisten elämässä tänään.
Kiitos niistä, jotka ovat täällä ja niistä, jotka katsovat tv-ohjelmaa.
Kiitos, että rakennat elämäämme. Meillä on paljon aihetta kiitokseen.
Olet uskomme Kulmakivi. Herra, anna Sanasi puhua ihmisille -
uutta elämää tänään Jeesuksen nimessä, aamen. Voitte istuutua.
Tänään puhun siitä, että me olemme lahjakkaita.
Puhun Jumalan meille antamista lahjoista. Jaak. 1:16―18 -
"Älkää eksykö, rakkaat veljeni.
Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa.
Tahtonsa mukaan hän synnytti meidät totuuden sanalla, -
ollaksemme hänen luotujensa esikoiset."
"Jokainen hyvä anti ja jokainen täydellinen lahja."
Mistäköhän lahjoista tässä puhutaan? Minkä lahjojen lasket tulevan ylhäältä?
Tietysti ainakin armolahjat, joista puhutaan Roomalaiskirjeessä.
Tai palvelutyön lahjat, kuten pastorin, profeetan ja evankelistan lahjat.
Uskon, että Jumalalta tulee muitakin lahjoja kuin 9 armolahjaa -
ja viisi palvelutyön lahjaa. Kiitätkö Häntä luonnollisista lahjoista?
Uskotko edes, että sinulla on lahjoja? Uskotko, että Jumala on antanut -
sinulle ainutlaatuisia lahjoja, jotka liittyvät Hänen suunnitelmaansa?
Näetkö ihmiset, jotka Jumala on antanut elämääsi, lahjana Häneltä?
Kuten näet, Jumalalla on paljon lahjoja, mutta emme aina näe niitä.
Ehkä ihmettelet, kun sanon, että sinulla on Jumalan lahjoja.
Emme aina näe Jumalan suuruutta. Elämä ja hengittämien ovat lahjaa.
Jos hengität, kiitä siitä Jumalaa. Mitä muita lahjoja tiedät?
Se, mistä nämä lahjat tulevat, on tärkeää. Raamatun mukaan -
jokainen hyvä anti ja täydellinen lahja tulee ylhäältä, valkeuksien Isältä.
Tässä puhutaan kirjaimellisesti auringon, kuun ja tähtien Isästä.
Toisin sanoen kaikesta, mikä liittyy maailmankaikkeuteen, jossa elämme.
Jumala on kaikkea sitä suurempi.
"Valkeuksien Isä" puhuu siis auringosta, kuusta ja tähdistä.
Mietipä tätä: pelkästään Linnun- radassa on 400 miljardia tähteä.
Koko maailmankaikkeudessa tähtiä on kolme sekstiljoonaa.
Eikö ole ihmeellistä? En ole koskaan kuullutkaan sekstiljoonasta.
Niitä on aika monta. Uskon, ettei Jumalasta suotta puhuta -
noin suurena Jumalana, kun puhutaan lahjoista.
Jumalalta ei puutu ideoita, kun Hän antaa ainutlaatuisia lahjoja -
tässä huoneessa oleville ja niille, jotka katsovat tätä tv:n kautta.
Olisi hienoa tuoda esiin kaikki tässä huoneessa olevat lahjat.
Monesti ihminen itse näkee omat lahjansa viimeisenä.
Se ei ole pelkästään huono asia, ainakaan ylpeys ei hallitse meitä, -
mutta joskus unohdamme, kuinka hyvin Jumala varustaa meidät -
siihen elämään ja suunnitelmaan, joihin Hän on meidät kutsunut.
Jaakob oli Jerusalemin seurakunnan pastori, ja tässä tekstissä näkyy -
hänen pastorin sydämensä.
Yksi pastorin tehtävistä on pitää huolta ihmisten lahjoista.
Jos johdan alemmuudentunteesta käsin, en anna lahjojen loistaa.
Jos en ole antelias, en anna toisten ihmisten upeiden lahjojen -
nousta esiin. Uskon, että siltä, jolle on paljon annettu, vaaditaan paljon.
Katson niitä lahjoja, joita Jumala on seurakuntaamme antanut, -
ja voin vain pyytää Jumalalta armoa johtaa tätä kaikkea hyvin, -
jotta lahjat voivat täyttää tehtävänsä. Se on suuri kunnia ja ilo.
Jaakob taisi ymmärtää tämän. Pastorina Jaakob kirjoittaa: -
"Älkää eksykö, rakkaat veljeni." Hän puhuu erityisesti lahjoista.
On kuin hän sanoisi: "Rakastan teitä ja uskon teihin, -
mutta aion lyödä teidät ällikällä sanomalla, että lahjat, -
jotka Jumala on teille antanut, voivat eksyttää teidät.
Eksytyksellä on monta muotoa. Epäusko, epäily ja harhakäsitykset.
On ihmisiä, jotka eivät usko, että Jumala on antanut heille lahjoja, -
joilla voi olla suuri merkitys Hänen valtakunnassaan. Se on epäuskoa.
Sitten on epäilyä. Joku haluaa uskoa, mutta ei vain pysty siihen.
Markuksen evankeliumin luvussa 9 Jeesus puhui miehelle, -
jonka lapsella oli kouristuksia, ehkä jotain epilepsiakohtauksen tapaista.
Jeesus sanoi jakeessa Mark. 9:23 -
"'Jos voit!' Kaikki on mahdollista sille, joka uskoo". -
Mies vastasi heti: "Minä uskon; auta minun epäuskoani".
"Minä uskon; auta minun epäuskoani". Mitä hän oikein tarkoitti?
"Haluan uskoa, mutta kamppailen epäuskon kanssa."
Kävelin vuosia sitten kaupungin läpi eteläafrikkalaisen pastorin kanssa.
Yhtäkkiä hän pysähtyi ja sanoi: "Brian, tulet vielä johtamaan -
10 000 jäsenen seurakuntaa Sydneyssä." Halusin uskoa sen, -
mutten pystynyt ymmärtämään sitä.
Mitä tulee lahjoihisi, epäusko on tottelemattomuutta.
Et edes tunnusta, että auringon, tähtien ja kuun Isä -
on antanut sinulle lahjoja, joiden kautta Hän haluaa tehdä jotain.
Epäily on vaikeutta uskoa.
Sen hyvä puoli on, että se pitää riippuvaisena Pyhästä Hengestä.
Sitten on harhakäsityksiä eli väärää uskoa. Eksytys liittyy siihen.
Tässä on joitakin yleisiä lahjoihin liittyviä vääriä käsityksiä.
Ensinnäkään kaikki eivät ymmärrä, mikä tulee tai ei tule Jumalalta.
Jotkut uskovat, että Jumala antaa pahoja asioita, ei hyviä ja täydellisiä.
Juuri lukemaani kohtaa ennen puhutaan kiusauksista.
Kiusauksista ja koetuksista käytetään samaa kreikan sanaa.
Jaak. 1:13 "Älköön kukaan, kiusauksessa ollessaan, sanoko: -
'Jumala minua kiusaa'; sillä Jumala ei ole pahan kiusattavissa, -
eikä hän ketään kiusaa." Kiusaukset ja koetukset eivät siis tule Jumalalta.
Sairaus, köyhyys ja muut sellaiset asiat eivät tule Jumalalta.
Jae 17 kertoo, mitä Jumalalta tulee: kaikki hyvät ja täydellisen lahjat.
Ei eksytä siinä, mitkä asiat tulevat tai eivät tule Jumalalta.
Ollaan kiitollisia niistä asioista, jotka tulevat kirjaimellisesti ylhäältä.
Toinen väärä käsitys lahjoista on, että niissä on kyse vain meistä.
Annamme helposti itsemme ylpistyä ja ajattelemme, -
että lahjamme ovat omaisuuttamme, mutta Jumala loi meidät kunniakseen.
Siksi on tärkeää aina kiittää Häntä kaikista lahjoista, joita saamme.
Muistetaan aina antaa Hänelle kaikki ylistys ja kunnia, -
sillä lahjat ovat puoleensavetäviä. Jos ne ovat Jumalasta, -
ne ovat hyviä ja täydellisiä. Ne tekevät sinusta puoleensavetävän.
Vaarana on, että kiinnitämme huomion siihen, jolla lahja on, -
emmekä lahjan antajaan. Siinä ei ole mitään väärää, -
että rakastamme toisiamme, mutta ihmisten rakkaus voi vietellä.
Näin tapahtui Daavidin pojalle Absalomille, joka petti isänsä -
ja sai karmean lopun. Siitä kerrotaan jakeessa 2. Sam. 14:25.
"koko Israelissa ei ollut yhtään niin kaunista miestä kuin Absalom, -
eikä ketään niin ylisteltyä: -
kantapäästä kiireeseen asti ei ollut hänessä yhtään virheä."
Mikä raskas taakka kantaa!
Absalom varasti ihmisten sydämet, ja hänen lahjansa koitui turmioksi.
Jos emme muista, keneltä olemme lahjamme saaneet, -
lahjat muuttuvat siunauksesta tuhon välikappaleiksi.
Toisten ihmisten meille antama ylistys ja kunnianosoitukset viettelevät meitä.
Olen oppinut, ettei arvostelusta tai kehuista kannata välittää liikaa.
On vain oltava uskollinen Jumalalle ja itselleen ja toteutettava kutsuaan -
uskoen, että Jumala voi käyttää vaatimattomiakin lahjojamme -
ja tehdä niiden kautta suuria. Monet kuvittelevat myös, -
ettei heillä oikeastaan ole lahjoja. He pitävät itseään hyödyttöminä.
Samalla he mielestäni loukkaavat Jumalaa, joka on heidät luonut.
Jumala tiesi mitä teki, kun loi sinut, vaikket itse näkisikään lahjojasi.
Sinulla on lahjoja, joita Jumala voi käyttää ja tulee käyttämään, -
jos vain annat ne Hänen käyttöönsä. Ne avaavat sinulle uusia polkuja.
Niin suurta Jumalaa palvelemme. Jos siis koet olosi hyödyttömäksi -
ja sinusta tuntuu, ettei sinulla ole mitään todellisia lahjoja, -
ole kiltti ja opettele ylistämään Jumalaa siitä, mitä olet.
Hän voi toimia, vaikkei sinulla olisikaan kaikkia toivomiasi lahjoja.
Istuin olohuoneessa valmistelemassa saarnaani, -
kun Bobbie päätti tilata pizzan. Emme tee sitä jatkuvasti.
Sellaisia pizzoja, joista pidämme, voi käsittääkseni tilata vain netistä.
Ne pitää maksaakin netin kautta. Kuulin, että Bobbie aloitti tilaamisen.
Aloin hihitellä itsekseni, sillä kuulin, että hän alkoi hermostua tilaamiseen.
Olemme molemmat melko kyvyttömiä tilaamaan mitään netistä.
Hän hermostui yhä enemmän, ja minua nauratti yhä enemmän.
Se suututti häntä lisää. Lopulta hän oli niin turhautunut, -
että soitti tyttärellemme, joka asuu monen kilometrin päässä.
Tytär sai tilata pizzan kotoaan ja pyytää toimittamaan sen meille.
Bobbiella ei siis ole lahjoja netistä tilaamiseen, mutta hän on viisas, -
sillä tyttäremme päätyi maksamaan tilauksen omalla luottokortillaan.
Neljäs väärä käsitys lahjoista on se, että lahjat määrittäisivät arvomme.
Itse asiassa niillä ei ole kovinkaan paljon tekemistä arvomme kanssa.
Jumala on jo hyväksynyt sinut rakkaidensa joukkoon.
Vaikka jonkun muun lahjat näyttävät houkuttelevammilta kuin sinun, -
arvosi ei riipu niistä. Se, mitä teet, ei määritä sitä, kuka olet.
Lahjasi toki kumpuavat persoonastasi, mutta arvosi on siinä, kuka olet -
ja keneksi Jumala on sinut luonut. Viides väärä käsitys lahjoista on, -
että lahjamme ovat tärkeämpiä kuin muiden, tai ylipäänsä niiden vertailu.
On hienoa olla mukana paikallisseurakunnassa, -
koska kun tuomme lahjamme yhteen, saamme aikaan valtavasti asioita.
Se, missä olemme mukana, on paljon suurempi kuin oma osamme.
Jos käytät lahjaasi vain itseksesi, et saa koskaan aikaan niin paljon -
kuin käyttämällä sitä muiden kanssa. Yhdessä olemme parempia.
Vihollinen haluaa erottaa meidät. Jos pidämme kovasti kiinni -
omasta lahjastamme, jäämme paitsi suurista mahdollisuuksista.
Vertailu ei kuulu yhteistyöhön, sillä olemme kaikki erilaisia.
Kukaan ei ole toista parempi. Arvomme ei riipu lahjoistamme, -
etkä saa alkaa ajatella, että lahjasi on pienempi kuin jonkun toisen.
Pieni lahjasi vain sattuu olemaan juuri se, jonka valkeuden Isä, -
Jumala, joka on luonut pelkästään Linnunrataan 400 miljardia tähteä -
ja lisäksi koko maailmankaikkeuden, halusi antaa juuri sinulle.
Hän tiesi, mitä teki, kun antoi sinulle ne lahjat, jotka sinulla on.
Kuudes harhakäsitys on, että jos Jumala antaa lahjoja muille, -
niitä ei enää riitä minulle, ja jään vähemmälle tai ilman.
Tämä on tietenkin vain yksi valhe lisää suoraan helvetin kuilusta.
Tässä tulee toinen, nimittäin että Jumalan lahjat pitää ansaita.
Ei, ne tulevat ylhäältä, ne ovat lahjaa Jumalalta.
Vielä viimeinen väärä käsitys, josta pastori Jaakob varoittaa -
rakkaita veljiään liittyen lahjoihin, joita Jumala on heille antanut.
Se on ylipäätään itsekäs asenne lahjoja kohtaan, -
se, että pitää lahjoja ikiominaan, vaikka ne tulevat ylhäältä taivaasta.
Jumala antaa lahjat meille omaksi kunniakseen. Ne eivät ole meidän.
Itsekäs asenne eksyttää meidät, ja lankeamme kehujen houkutukseen -
niin kuin Absalom lankesi. Silloin lahjat eivät avaa meille tietä -
vaan niistä tulee tuhon lähde. Avioliittoja ja tilaisuuksia tuhoutuu -
ja suhde Jumalaan alkaa tuntua vähemmän tärkeältä, -
jos keskitymme lahjoihimme emmekä lahjojen antajaan.
Lahjojen antaja on aina ylistyksemme lähde, eivät Hänen antamansa lahjat.
Lucifer ajautui siihen pisteeseen, että luuli olevansa hyvä ja täydellinen.
Hän halusi korottaa itseään ja olla Jumalan kaltainen.
Hän ajatteli vain itseään ja luuli olevansa hyvä ja täydellinen.
Ylpeys vietteli häntä, ja siitä seurasi jälleen kerran tuho.
Saatamme ajatella, että lahjamme on niin tärkeä osa meitä itseämme, -
että alamme toimia Luciferin hengessä ja ylpeillä niillä.
Luciferinkin lahjat olivat varmasti hyviä ja täydellisiä. Miksi?
Ne ovat hyviä, koska Jumala on hyvä. Ne heijastavat Hänen luonnettaan.
Lahjat ovat hyviä, mutta Jumala on tärkein.
Ne ovat hyviä ja sinä olet hyvä, -
koska Jumala on hyvä. Aamen. Minä olen hyvä, -
koska Jumala on hyvä.
Kuuntele tätä: Lahjasi ovat hyviä ja täydellisiä.
Harvalla ihmisellä on täydellinen lahja johonkin. Minulla ei ainakaan ole, -
mutta lahjasi sopivat täydellisesti kutsuusi.
Ominaisuutesi sopivat täydellisesti sinulle, ainutlaatuiselle luomukselle.
Ne ovat täydellisen kykeneviä tuomaan Jumalalle kunniaa, -
olivatpa ne mitä vain, koska ne ovat hyviä ja täydellisiä.
Tuon Jumalalle kutsumuksia. Ne tulevat täydelliseen aikaan -
ja täyttyvät juuri silloin, kun Jumala avaa ovia -
uusiin mahdollisuuksiin ja toteuttaa tahtoaan elämässämme.
Kävin ensimmäistä kertaa puhumassa Barcelonan Hillsong-seurakunnassa.
Sen nuoret ja dynaamiset pastorit, Juan ja Damsy, ovat noin 25-vuotiaita.
Espanja on hengellistä joutomaata. Siellä on paljon menneen uskonnon -
muistomerkkejä, mutta suhteessa seurakunnan kasvuun ja elämään -
Espanja on ehkä eräs koko Euroopan vaikeimpia maita.
Siellä on nyt täydellinen myrsky, täydelliset pastorit lahjoineen -
täydellisessä asemassa täydelliseen aikaan ja täydellinen perintö, -
jotta Jumala voisi yhtäkkiä tehdä jotain uskomatonta Barcelonassa.
Sadat nuoret pelastuvat siellä.
Kuulkaa siis: "Älkää eksykö, rakkaat veljeni.
Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa."
Toisin sanoen Jumala on vakaa. Hän ei muuta mieltään.
Hän ei luonut sinua yhdellä tavalla käyttääkseen sinua toisella tavalla.
Hän tiesi täsmälleen, mitä teki. Raamatusta ja historiasta näen, -
että Jumala on ollut alusta asti saman- lainen. Hänessä ei ole muutosta -
eikä vaihteen varjoa. Myös Jeesus on muuttumaton.
Jos luemme Vanhan testamentin psalmeja ja ennustuksia Hänestä -
ja vertaamme niitä Hänen maanpäälliseen elämäänsä, -
kuolemaansa, ylösnousemukseensa ja taivaaseen astumiseensa, -
näemme, että Hän on aina tehnyt samoja asioita kuin tekee nyt.
Hän rakasti Isää, maailmaa ja eksyneitä ihmisiä.
Hän rakasti seurakuntaa, saarnasi Jumalan valtakunnan evankeliumia -
ja rakensi seurakuntaa. Jumala loi sinut ja antoi sinulle lahjasi.
Hän tekee sitä, mitä on aina tehnyt. Käytetään siis Hänen lahjojaan -
ymmärtäen, ettei Hänen luonaan ole muutosta eikä vaihteen varjoa.
Käytetään lahjoja Jumalan kunniaksi, evankeliumin levittämiseksi, -
eksyneiden tavoittamiseksi ja välitetään maailmasta, -
johon Hän on meidät asettanut ja saarnataan evankeliumia eksyneille.
Välitetään seurakunnasta, jota Jeesus Paavalin mukaan rakasti -
ja jonka puolesta Hän antoi elämänsä. Jos käytät lahjojasi -
niiden asioiden hyväksi, jotka ovat tärkeitä Jumalalle, -
niin lupaan, että lahjasi alkavat tehdä sitä, mihin vain Jumala pystyy.
Ne avaavat sinulle ovia. Ei siis ajatella, että lahjamme ovat meidän.
Käytetään niitä edistämään kaikkea sitä, mikä on Jumalalle tärkeää.
Jumala tekee meistä lahjakkaita. Sinä olet lahjakas.
Sitten Hän kutsuu meitä luotujensa esikoisiksi.
Totuuden sana synnytti meidät. Se laati elämämme käsikirjoituksen.
Siksi meidän tulee aina käyttää lahjojamme totuuden hyväksi -
Jumalan voimassa ja lupauksessa. Olemme luotujen ensihedelmät.
Tulojesi tai satosi voimakkain osa on niiden ensimmäinen osa.
Jos laitat sen sinne, minne se kuuluu, -
eli annat sen Jumalalle, koska se kuuluu Hänelle, -
se antaa voimaa tuottavuudelle, moninkertaistumiselle ja siunaukselle.
Kaikelle tälle. Raamattu kutsuu koko elämäämme ensihedelmäksi.
Olemme Jumalan luotujen esikoisia, eli olemme Jumalalle kuuluva osa.
Hän loi koko luomakunnan, mutta me olemme esikoisia, -
ja Hän haluaa pitää meidät ja meidän lahjamme itsellään.
Kaikessa on kyse Jumalan suunnitelmasta, mutta se on osa, -
josta moninkertaistuminen, siunaus ja tuottavuus voivat tulla.
Esikoisuus tai ensihedelmät liittyvät myös helluntaihin.
Niiden välillä on suora yhteys. Ensihedelmää tai kymmenyksiä -
tarkoittava sana tulee samasta juures- ta kuin räjähdystä tarkoittava sana.
Kuvittele, kuinka tuo räjähdys raivaa sinulle tietä kuten sen pitääkin.
Se tuo mukanaan läpimurron.
Kukaan ei varmaan halua tuon räjähdyksen tapahtuvan taskussaan.
Se tuo tuhoa. En nyt varsinaisesti puhu rahasta tai kymmenyksistä.
Käytän niitä vain vertauksena puhuakseni sinusta, -
sillä sinä ja Jumalan sinulle antamat lahjat ovat se osa, -
joka voi tuoda mukanaan siunauksen ja moninkertaistumisen, -
mutta niillä on sama voima, vaikkei niitä käyttäisi Jumalan hyväksi.
Tärkein osa sinusta, ensihedelmäsi, elämäsi ja lahjasi, kaikki, mitä olet, -
raivaa sinulle tietä ja räjäyttää esteet tieltäsi, -
mutta jos käytämme noita asioita omaksi hyväksemme, -
tuo dynamiitti eli Pyhän Hengen voima voi räjähtää ja tuoda tuhoa.
Kuten tiedämme, Pyhän Hengen voimasta käytetään sanaa dynamis, -
josta tulee myös sana dynamiitti.
Älä anna sen, minkä Jumala loi omaksi kunniakseen ja siunaukseksi, -
rikkoa suhdettasi Jeesukseen. Puhun kaikille, mutta erityisesti nuorille.
Pitäkää tärkein asia ykkösenä. Käyttäkää Jumalan antamia lahjoja -
sen hyväksi, mitä Hän edustaa, niin Hän raivaa teille tien tyhjyyteen.
Hän tekee teistäkin ylisuoriutujia, niin kuin Hän on minusta tehnyt.
Tässä kaikessa ei ole järkeä. Jumala voi tehdä ihmeellisiä asioita, -
jos yhdistämme pienet lahjamme Hänen tahtoonsa, eikö niin?
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Laulamme vielä kerran: Tämä on todellista rakkautta!
UUSI ALBUMI SAATAVANA NYT
Olet lahjakas, se on selvä asia. Meille pastoreina on siunaus nähdä, -
että Jumala on tuonut tiellemme niin paljon lahjakkaita ihmisiä.
He ovat siellä, missä nyt ovat, koska ovat käyttäneet lahjojaan -
Jumalan hyväksi, eivät itseään varten. Siksi he ovat menestyneet elämässä.
Huomasitpa sitä tai et, Jumala on antanut sinullekin lahjoja.
Käytä niitä Hänen tahtonsa mukaan, niin kukaan ei osaa edes arvata, -
mitä ovia Hän voi avata ja mitä Hän voi tehdä elämässäsi.
Kiitämme rukouksista. Siunausta ja muista, että paras on vielä edessä.
Uskon, että nousit kuolleista
Uskon, että Jeesus Kristus on Herra
Uskon Isään Jumalaamme, uskon Poikaan Kristukseen, -
uskon Pyhään Henkeen, Jumalamme on kolmiyhteinen
Uskon ylösnousemukseen, että nousemme kuolleista, -
sillä uskon Jeesuksen nimeen
Uskon Isään Jumalaamme, uskon Poikaan Kristukseen, -
uskon Pyhään Henkeen, Jumalamme on kolmiyhteinen
Uskon ylösnousemukseen, että nousemme kuolleista, -
sillä uskon Jeesuksen nimeen
Sillä uskon Jeesuksen nimeen
Suomennos: Anni Lähteenmäki